Cosatu soek ondersoek ná plaaswerkerstaking | Nuus24
Johannesburg – Cosatu het gevra vir die instelling van 'n kommissie van ondersoek na die onderliggende oorsake van die geweld wat tydens die plaaswerkerstaking in die Wes-Kaap uitgebreek het, het RSG berig.Dit volg nadat die staking die week weer gewelddadig geraak het, met skermutselings wat tussen die polisie en stakende werkers ontstaan het.Sapa berig die polisie het weer rubberkoeëls, skokgranate en waterkanonne gebruik om die stakers uiteen te jaag. Intussen het sommige boere tot salaris-onderhandelings met vakbonde ingestem. Gerhard de Kock, voorsitter van die groep Cape Orchards, sê hy het 28 boere uitgenooi na 'n vergadering wat Vrydag sal plaasvind.Tony Ehrenreich, Wes-Kaapse sekretaris van Cosatu, sê die vakverbond veroordeel die geweld aan albei kante en wil hê daar moet vasgestel word wat die oorsake is. Volg Nuus24 op Twitter